Na osnovu člana 7. stav (1) i člana 8. stav (2) Uredbe o načinu dodjele prava za vađenje materijala iz vodotoka („Službene novine Federacije BiH“, broj: 58/15) (u daljem tekstu: Uredba) i Odluka o utvrđivanju potrebe za vađenjem materijala iz vodotoka Une i Bosne, „Agencija za vodno područje rijeke Save“ Sarajevo raspisuje

	JAVNI POZIV	
 ZA DOSTAVLJANJE PRIJAVA ZA VAĐENJE MATERIJALA IZ VODOTOKA UNE I BOSNE, NA PODRUČJU GRADA BIHAĆA, OPĆINA ŽEPČE I KAKANJ I GRADA ZENICE

1. PREDMET JAVNOG POZIVA
a. Predmet ovog javnog poziva je dodjela prava za vađenje materijala iz vodotoka Une i Bosne, prema lotovima kako slijedi:
Grad Bihać (MZ Kulen Vakuf):
LOT 1: Lokalitet naselja Sklop, MZ Kulen Vakuf, grad Bihać (cca 2.000 m³)
LOT 2: Lokalitet ispred i ispod mosta u centru Kulen Vakufa, MZ Kulen Vakuf, grad Bihać (cca 2.375 m³)
Općina Žepče:
LOT 3: Lokalitet ušće Pepelarske rijeke u rijeku Bosnu, naselje Begov Han, općina Žepče (cca 4.025 m³)
LOT 4: Lokalitet ušće rijeke Željeznice u rijeku Bosnu, naselje Golubinja, općina Žepče (cca 7.000 m³)
LOT 5: Lokalitet naselje Vinište, općina Žepče (cca 3.100 m³)
LOT 6: Lokalitet Krivan – Trebetovići, nizvodno od mosta na M-17 u Želećoj, lijeva obala rijeke Bosne, općina Žepče (cca 2.250 m³)
LOT 7: Lokalitet naselje Osovac, općina Žepče (cca 3.360 m³)
Općina Kakanj:
LOT 8: Lokalitet naselje Čatići, kod mosta u blizini benzinske pumpe Kameni petrol, općina Kakanj (cca 1.000 m³)
LOT 9: Lokalitet naselje Doboj, nizvodno od mosta u Doboju, općina Kakanj (cca 6.000 m³)
LOT 10: Lokalitet naselje Doboj, nizvodno od Vatrogasnog doma cca 500 m, općina Kakanj (cca 2.000 m³)
LOT 11: Lokalitet ušće rijeke Zgošće, desna obala rijeke Bosne, općina Kakanj (cca 2.000 m³)
LOT 12: Lokalitet naselje Karaulsko polje (kod pilane „Silvestra“ d.o.o. Kakanj), općina Kakanj (cca 6.000 m³)
LOT 13: Lokalitet naselje Tičići, kod mosta na autoputu A1, općina Kakanj (cca 5.000 m³)
Grad Zenica:
LOT 14: Lokalitet naselje Bilmišće, grad Zenica (cca 2.000 m³)
b. Razlog vađenja materijala je: održavanje vodotoka, vodnog dobra, obezbjeđenje kapaciteta proticajnog profila, sprječavanje stvaranja uspora, neželjenog meandriranja korita rijeke s erozivnim procesima na obalama, te preduzimanje preventivnih mjera zaštite od poplava.
c. Predviđeni rok početka vađenja materijala: po potpisu ugovora i uvođenju izvođača u posao.
d. Predviđeni rok završetka vađenja materijala je najkasnije do 31.12.2026. godine.
e. Uslovi tehničke osposobljenosti izvođača radova - da posjeduje, u vlasništvu ili po drugom pravnom osnovu (zakup, lizing i sl.) ima na raspolaganju, minimalno sljedeću mehanizaciju:
Za sve LOT-ove (LOT 1-14):
- bager rovokopač: 1 komad,
- bager utovarivač: 1 komad,
- kamion samoistovarivač / kiper (N3 - teretno vozilo): 2 komada.
f. Podaci o izdatoj prethodnoj vodnoj saglasnosti:
LOT 1: UP-1/21-1-40-414-3/26 od 17.08.2026. godine
LOT 2: UP-1/21-1-40-413-3/26 od 17.08.2026. godine
LOT 3: UP-1/21-1-40-438-3/26 od 23.09.2026. godine
LOT 4: UP-1/21-1-40-439-3/26 od 23.09.2026. godine
LOT 5: UP-1/21-1-40-440-3/26 od 23.09.2026. godine
LOT 6: UP-1/21-1-40-441-3/26 od 23.09.2026. godine
LOT 7: UP-1/21-1-40-443-3/26 od 23.09.2026. godine
LOT 8: UP-1/21-1-40-389-3/26 od 17.08.2026. godine
LOT 9: UP-1/21-1-40-390-3/26 od 17.08.2026. godine
LOT 10: UP-1/21-1-40-391-3/26 od 17.08.2026. godine
LOT 11: UP-1/21-1-40-392-3/26 od 17.08.2026. godine
LOT 12: UP-1/21-1-40-393-3/26 od 17.08.2026. godine
LOT 13: UP-1/21-1-40-394-3/26 od 17.08.2026. godine
LOT 14: UP-1/21-1-40-135-3/26 od 20.04.2026. godine

2. USLOVI UČEŠĆA
a. Podnosilac prijave uz svoju prijavu treba dostaviti sljedeću dokumentaciju:
i. Naziv i tačnu adresu podnosioca prijave,
ii. Ovjeren izvod iz sudskog registra, odnosno drugog nadležnog registra prema sjedištu podnosioca prijave, sa prilozima iz kojih je vidljivo da je podnosilac prijave registrovan za obavljanje predmetnih radova (KD šifra djelatnosti 08.12 ili 42.91),
iii. Uvjerenje o izmirenim direktnim poreskim obavezama, izdato od nadležnog poreskog organa prema sjedištu podnosioca prijave (Poreska uprava Federacije BiH, Poreska uprava Republike Srpske ili Poreska uprava Brčko distrikta BiH), i uvjerenje o izmirenim indirektnim poreskim obavezama, izdato od Uprave za indirektno oporezivanje BiH, sa stanjem uplata ne starijim od tri mjeseca od dana otvaranja prijava,
iv. Potvrda o izmirenim obavezama po osnovu posebne vodne naknade za vađenje materijala iz vodotoka, koja nije starija od 30 dana od dana podnošenja prijave, koju na zahtjev podnosioca prijave izdaje „AVP Sava“ Sarajevo.
v. Posebno za svaki lot se dostavlja:
- Obrazac za dostavljanje prijave (Prilog 1);
- Izjava o mehanizaciji kojom raspolaže podnosilac prijave (Prilog 2);
b. Podnosioci prijave dostavljaju izjavu kojom se potvrđuje da raspolažu navedenom mehanizacijom u vlasništvu ili po drugom pravnom osnovu (zakup, lizing i sl.), kojom se dokazuje ispunjavanje uslova iz tačke 1.e ovog javnog poziva. Izjavom se potvrđuje da podnosilac prijave ima u vlasništvu, odnosno da mu je po drugom pravnom osnovu na raspolaganju, mehanizacija u skladu sa uslovima tehničke osposobljenosti izvođača radova propisanim ovim javnim pozivom.
Izjava mora biti ovjerena od strane nadležnog organa (organ uprave – općina, sud ili notar).
c. Podnosilac prijave, ukoliko bude odabran kao najpovoljniji podnosilac prijave, je obavezan dostaviti bankovnu garanciju na iznos od 20% od umnoška ponuđene jedinične cijene za PVN i procijenjene količine materijala, u roku od 30 dana od dana zaključenja predmetnog ugovora, sa klauzulom plativo na prvi pisani poziv korisnika garancije i bez prava prigovora, sa rokom važnosti: rok izvršenja ugovornih obaveza + 30 dana.
d. Pravo učešća na ovom javnom pozivu imaju sva zainteresovana pravna lica koja ispunjavaju uslove za učešće iz ove tačke, te koja uplate 1.000,00 KM kao osiguranje za ozbiljnost prijave, bez obzira za koliko lotova podnose prijavu.
Uplatu je moguće izvršiti na sljedeći račun:
PRIVREDNA BANKA SARAJEVO d.d. Sarajevo 101-160-00542114-15;
Uplata mora biti primljena prije isteka roka za dostavljanje prijava.
Dokaz o uplati se dostavlja u originalu i uvezan u cjelinu čini sastavni dio prijave.
Pravnom licu koje ponudi najvišu cijenu posebne vodne naknade i bude izabrano kao najpovoljniji podnosilac prijave i zaključi predmetni ugovor o vađenju materijala, uplaćeni iznos osiguranja za ozbiljnost prijave iz tačke 2. podtačka d. će se vratiti nakon što Agenciji dostavi bankovnu garanciju definisanu tačkom 2. podtačka c.
Pravnom licu koje ne bude izabrano kao najpovoljniji podnosilac prijave, uplaćeni iznos osiguranja za ozbiljnost prijave iz tačke 2. podtačka d. će se vratiti.
Pravnom licu koje ponudi najvišu cijenu posebne vodne naknade, a u međuvremenu odustane od prijave, uplaćeni iznos osiguranja za ozbiljnost prijave iz tačke 2. podtačka d. se neće vratiti.
Također, pravnom licu koje zaključi predmetni ugovor o vađenju materijala, a ne dostavi u propisanom roku bankovnu garanciju iz tačke 2. podtačka c. ovog javnog poziva, uplaćeni iznos osiguranja za ozbiljnost prijave iz tačke 2. podtačka d. se neće vratiti.

3. DOSTAVLJANJE PRIJAVA
a. Prijave se dostavljaju na sljedeću adresu:
„Agencija za vodno područje rijeke Save“ Sarajevo,
ul. Hamdije Čemerlića 39a, 71000 Sarajevo
Prijava treba biti otkucana ili napisana neizbrisivom tintom. Svi listovi prijave moraju biti čvrsto uvezani, sa označenim stranicama. Svi listovi prijave trebaju biti parafirani ili potpisani od osobe, odnosno osoba koje su ovlaštene da zastupaju podnosioca prijave. Sve dopune i izmjene prijave moraju biti čitljive i parafirane od ovlaštenih osoba.
b. Prijava treba biti zapečaćena u neprovidnoj koverti, sa pečatom ili potpisom podnosioca prijave, imenom i adresom podnosioca prijave, na kojoj će stajati:
„ZA DOSTAVLJANJE PRIJAVA ZA VAĐENJE MATERIJALA IZ VODOTOKA RIJEKE __________ NA PODRUČJU OPĆINE/GRADA _____________ LOT____“
-- ne otvarati --
c. Podnosioci prijave mogu izmijeniti ili povući svoje prijave pod uslovom da se izmjene ili povlačenje prijave dogodi prije isteka roka za dostavljanje prijava. „Agencija za vodno područje rijeke Save“ Sarajevo mora biti obaviještena u pisanoj formi i o izmjenama i o povlačenju prijave prije isteka roka za podnošenje prijava. Osim toga na koverti u kojoj se nalazi izjava podnosioca prijave treba pisati sljedeće: „IZMJENE PRIJAVE“ ili „POVLAČENJE PRIJAVE“.
d. Ukoliko se dostavlja prijava za više lotova, Obrazac za prijavu (Prilog 1), Izjava o mehanizaciji kojom raspolaže podnosilac prijave (Prilog 2) i Izjava o bankovnoj garanciji za svaki lot se pakuje u posebnoj koverti. Posebne koverte za LOT-ove za koje se dostavlja prijava se dostavljaju u jednoj zajedničkoj koverti, u kojoj se dostavljaju i dokumenti koji su traženi tačkom 1. podtačka a. ovog javnog poziva.
e. Rok za dostavljanje prijava:
Krajnji rok za dostavljanje prijava ističe 05.10.2026. godine do 11:30 sati.
NAPOMENA: Prijava podnosioca prijave mora biti zaprimljena u protokolu Agencije najkasnije do datuma i vremena naznačenog u ovom Javnom pozivu. Za nadležni organ nije relevantno kada niti na koji način prijava poslana, već isključivo datum i vrijeme njenog zaprimanja.
Na osnovu člana 8. stav (5) Uredbe o načinu dodjele prava za vađenje materijala iz vodotoka („Službene novine Federacije BiH“, broj: 58/15) nepotpune i neblagovremene prijave će biti odbačene.
Javno otvaranje prijava će biti 05.10.2026. godine u 12:30 sati.
Pozivaju se ovlašteni predstavnici podnosioca prijave da prisustvuju javnom otvaranju prijava, koje će se obaviti u „Agenciji za vodno područje rijeke Save“ Sarajevo, ul. Hamdije Čemerlića br. 39a / VIII sprat.

4. KRITERIJI ZA DODJELU PRAVA ZA VAĐENJE MATERIJALA (UGOVOR)
Ugovor se dodjeljuje podnosiocu prijave na osnovu kriterija, najvećeg iznosa ponuđene – posebne vodne naknade (PVN) za vađenje materijala iz vodotoka, iz člana 170. stav (4) Zakona o vodama („Službene novine Federacije BiH“, broj 70/06), koji se plaća po m³ izvađenog materijala, tehnički zadovoljavajuće prijave.
Visina ponuđene posebne vodne naknade (PVN) za vađenje materijala iz vodotoka ne može biti niža od 1,50 KM/m³ izvađenog materijala.
Podnosioci prijave mogu ponuditi samo jednu cijenu. O cijeni se neće pregovarati.

5. OBAVEZE IZVOĐAČA RADOVA PRIJE POČETKA RADOVA
Prije početka vađenja materijala, izvođač radova je dužan:
a. Osigurati izradu elaborata - dokumentacije koja se podnosi uz zahtjev za izdavanje vodne saglasnosti u skladu s odgovarajućim odredbama Zakona o vodama i propisa iz člana 107. stav 4. Zakona o vodama,
b. Pribaviti vodnu saglasnost (Elaborat se dostavlja u dva printana primjerka i jedan primjerak na CD-u),
c. Osigurati geodetske tačke početnog snimanja za kontrolu promjena nivelete korita i količina izvađenog materijala,
d. Riješiti pitanje imovinsko-pravnih odnosa pristupnog puta do lokaliteta vađenja materijala iz vodotoka i lokacije za deponovanje izvađenog materijala,
e. Potvrdu nadležnog korisnika ribolovnog prava o dozvoljenim terminima izvođenja radova na predmetnom lokalitetu, u skladu s periodom definisanim dodijeljenim ugovorom o vađenju materijala iz vodotoka,
f. Rok za izvršenje obaveza iz tačke 5. ovog Javnog poziva je 30 dana od dana zaključenja ugovora.

6. OSTALE ODREDBE
a. Odluku o odabiru najpovoljnije prijave nadležni organ donosi u roku od 3 dana od dana otvaranja prispjelih prijava i istu saopštava svim učesnicima.
b. U slučaju da dvije ili više prijava imaju isti ponuđeni iznos ugovor se zaključuje sa podnosiocem prijave čija prijava je ranije zaprimljena.
c. U slučaju da najbolje rangirani podnosilac prijave odustane od potpisivanja ugovora, ugovor se dodjeljuje sljedeće rangiranom podnosiocu prijave.
d. Ukoliko pravno lice koje zaključi predmetni ugovor o vađenju materijala u propisanom roku ne dostavi bankovnu garanciju iz tačke 2. podtačka c. ovog javnog poziva, ugovor se dodjeljuje sljedeće rangiranom podnosiocu prijave.
e. Na Odluku o odabiru najpovoljnije prijave učesnici javnog poziva imaju pravo izjaviti prigovor nadležnom organu u roku od 5 (pet) dana od dana prijema Odluke.
f. O prigovoru rješava direktor „Agencije za vodno područje rijeke Save“ Sarajevo, u roku od 8 (osam) dana od dana zaprimanja prigovora na protokol Agencije.
g. Prigovor se izjavljuje u pisanoj formi i dostavlja na protokol Agencije u zatvorenoj koverti.
h. Podugovaranje nije dozvoljeno. Dodatne informacije mogu se dobiti na telefone 033/726-401 (Sektor za realizaciju projekata).

7. ODGOVORNOST ZA ŠTETU
Izabrani podnosilac prijave (u daljem tekstu: Izvođač) snosi punu, isključivu i neograničenu odgovornost, bez prava na ograničenje odgovornosti, za svu direktnu i indirektnu štetu, gubitke, troškove i obaveze koje mogu nastati kao posljedica ili u vezi sa izvođenjem radova vađenja materijala iz vodotoka, uključujući štetu nanesenu ribljem fondu, vodnom dobru i okolišu.
„Agencija za vodno područje rijeke Save“ Sarajevo ne snosi nikakvu odgovornost za štetu iz ovog člana, te se izričito isključuje svaka njena odgovornost prema Izvođaču i trećim licima.
Ova odredba čini sastavni dio Javnog poziva i biće obavezno ugrađena u ugovor zaključen sa izabranim Izvođačem, sa pravnom snagom bitnog ugovornog elementa.
Prilog:
- Obrazac za dostavljanje prijave (Prilog 1);
[bookmark: _GoBack]- Izjava o mehanizaciji kojom raspolaže podnosilac prijave (Prilog 2);

Prilog 1
OBRAZAC ZA DOSTAVLJANJE PRIJAVE 
	

Vađenje materijala iz vodotoka___________ na području grada/općine _________

Lokalitet _______________________________________________ – LOT ____



Naziv podnosioca prijave:
_________________________

Prijava broj:
_________________________


	Redni broj
	Opis stavke
	Visina PVN/m³ (KM)

	1.
	Visina ponuđene posebne vodne naknade (PVN)
	




Slovima:
__________________________________

Potpis podnosioca prijave:
____________________

Pečat podnosioca prijave:

Prilog 2
IZJAVA O MEHANIZACIJI KOJOM RASPOLAŽE PODNOSILAC PRIJAVE
(u skladu sa članom 10. stav (3) Uredbe)

Vađenje materijala iz vodotoka_________ na području grada/općine _________

Lokalitet _______________________________________________ – LOT ____

Ja, nižepotpisani _________________________________ (Ime i prezime), sa ličnom kartom broj: _____________ izdatom od ____________________, u svojstvu predstavnika privrednog društva ili obrta ili srodne djelatnosti _______________________________________________________ (Navesti položaj, naziv privrednog društva ili obrta ili srodne djelatnosti), pod punom materijalnom i krivičnom odgovornošću
IZJAVLJUJEM

da podnosilac prijave ima u vlasništvu, odnosno da mu je po drugom pravnom osnovu (ugovor o zakupu, lizingu i sl.) na raspolaganju, mehanizacija potrebna za izvođenje predmetnih radova, u skladu sa uslovima iz tačke 1.e Javnog poziva, te da ista nije predmet podugovaranja niti je na bilo koji način ustupljena trećim licima, i to:
	R.br.
	Naziv mehanizacije
	Broj mehani-zacije (kom.)
	Proizvođač i model
	Pravni osnov raspolaganja (vlasništvo, zakup, lizing i sl.)
	Karakteristike mehanizacije prema uslovu iz tačke 1. pod e) ovog javnog poziva (težina, nosivost, kapacitet ili sl)

	1.
	
	
	
	
	

	2.
	
	
	
	
	

	3.
	
	
	
	
	

	4.
	
	
	
	
	



Nadalje izjavljujem da sam svjestan da krivotvorenje službene isprave, odnosno upotreba neistinite službene ili poslovne isprave, knjige ili spisa u službi ili posjedovanju kao da su istiniti predstavlja krivično djelo predviđeno krivičnim zakonima u BiH.
Napomena: Za svaki komad mehanizacije potrebno je ispuniti jedan red navedene tabele. Ukoliko ponuđač želi da upiše više komada mehanizacije nego što mu tabela dozvoljava, onda može dodati dodatne redove.U slučaju da za određenu mehanizaciju tačkom 1. pod e) nisu tražene određene karakteristike onda nije potrebno ispunjavati kolonu: „Karakteristike prema uslovu iz tačke 1. pod e) ovog javnog poziva“ za takvu mehanizaciju.
Ukoliko je mehanizacija na raspolaganju po osnovu koji nije vlasništvo (zakup, lizing i sl.), uz ovu izjavu je potrebno dostaviti i kopiju odgovarajućeg ugovora kojim se dokazuje pravni osnov raspolaganja tom mehanizacijom.
Izjava mora biti ovjerena od strane nadležnog organa (organ uprave – općina, sud ili notar).

Izjavu dao :
__________________________

Mjesto i datum davanja izjave :
__________________________

Potpis i pečat ponuđača:
__________________________
